CELEX: E2015J0006
Language: et
Date: 2015-09-28 00:00:00
Title: Kohtu otsus, 28. september 2015, kohtuasjas E-6/15 — EFTA järelevalveamet vs Norra Kuningriik (Kohustuste täitmatajätmine EFTA riigi poolt – Teenuste pakkumise vabadus – Direktiiv 2006/123/EÜ teenuste kohta siseturul – Kohaliku loa nõue ehitustöödeks)

17.11.2016   
            
            
               ET
            
            
               Euroopa Liidu Teataja
            
            
               C 422/7
            
         KOHTU OTSUS,
   28. september 2015,
   kohtuasjas E-6/15
   EFTA järelevalveamet vs Norra Kuningriik
   (Kohustuste täitmatajätmine EFTA riigi poolt – Teenuste pakkumise vabadus – Direktiiv 2006/123/EÜ teenuste kohta siseturul – Kohaliku loa nõue ehitustöödeks)
   (2016/C 422/06)
   Kohtuasjas E-6/15, EFTA järelevalveamet vs Norra Kuningriik, on esitatud AVALDUS, et kohus tuvastaks, et olles jätnud kehtima planeerimis- ja ehitusseaduse paragrahvi 20 lõike 1 teise lõigu ja paragrahvi 22 lõike 3, tõlgendatuna koos ehitusmääruse paragrahvi 9 lõigetega 1–4 ja paragrahvi 11 lõikega 1, milles nõutakse, et ehitustöödega tegelevad ettevõtjad peavad enne ehitustööde alustamist hankima kohaliku omavalitsuse loa, on Norra Kuningriik jätnud täitmata oma kohustused, mis tulenevad Euroopa Majanduspiirkonna lepingu X lisa punktis 1 viidatud õigusakti (Euroopa Parlamendi ja nõukogu direktiiv 2006/123/EÜ, 12. detsember 2006, teenuste kohta siseturul) artiklist 16 või Euroopa Majanduspiirkonna lepingu artiklist 36. Kohus koosseisus esimees Carl Baudenbacher, kohtunik Per Christiansen ja ettekandev kohtunik Páll Hreinsson tegi 28. septembril 2015 otsuse, mille resolutiivosa on järgmine.
   Kohus:
   
               1.
            
            
               Tuvastab, et olles jätnud kehtima planeerimis- ja ehitusseaduse paragrahvi 20 lõike 1 teise lõigu ja paragrahvi 22 lõike 3, tõlgendatuna koos ehitusmääruse paragrahvi 9 lõigetega 1–4 ja paragrahvi 11 lõikega 1, milles nõutakse, et ehitustöödega tegelevad ettevõtjad peavad enne ehitustööde alustamist hankima kohaliku omavalitsuse loa, on Norra Kuningriik jätnud täitmata oma kohustused, mis tulenevad EMP lepingu X lisa punktis 1 viidatud õigusakti (Euroopa Parlamendi ja nõukogu direktiiv 2006/123/EÜ, 12. detsember 2006, teenuste kohta siseturul) artiklist 16.
            
         
               2.
            
            
               Kohustab Norra Kuningriiki kandma menetluskulud.